Με πρωτοβουλία του [Corallia](https://corallia.org/en) του Ερευνητικού Κέντρου Αθηνά, την υποστήριξη της Θερμοκοιτίδας του Ευρωπαϊκού Οργανισμού Διαστήματος στην Ελλάδα ([ESA BIC Greece](https://www.esa-bic.gr/)), του Ελληνικού Cluster Διαστημικών Τεχνολογιών και Εφαρμογών ([si-Cluster](https://corallia.org/en/activity-fields-en/)), του έργου [ENTREPRENEDU](https://entreprenedu.eu/) και υπό την αιγίδα του Υπουργείου Ψηφιακής Διακυβέρνησης,  διοργανώνεται ο **πανελλήνιος** **εκπαιδευτικός διαγωνισμός καινοτομίας και νεανικής επιχειρηματικότητας** ***HackTheBusiness Greece* στον τομέα των Διαστημικών Τεχνολογιών και Εφαρμογών**.

**Η πρώτη φάση του διαγωνισμού ξεκινά την** **Παρασκευή 3 Νοεμβρίου 2023** σε *Αθήνα, Βόλο, Θεσσαλονίκη, Ξάνθη και Χανιά*, με συνδιοργανωτές το [Εθνικό Μετσόβιο Πολυτεχνείο](https://www.ntua.gr/en/), το [Αριστοτέλειο Πανεπιστήμιο Θεσσαλονίκης](https://www.auth.gr/), το [Πολυτεχνείο Κρήτης](https://www.tuc.gr/en/home), το [Δημοκρίτειο Πανεπιστήμιο Θράκης](https://www.duth.gr) και το [Πανεπιστήμιο Θεσσαλίας](https://www.uth.gr/en). H δεύτερη φάση και ο τελικός του διαγωνισμού θα λάβει χώρα στις 25 Νοεμβρίου στην Αθήνα, στις εγκαταστάσεις του Corallia.

Ο διαγωνισμός HackTheBusiness Greece αποτελεί μία μοναδική ευκαιρία για **«νεαρά» μυαλά, φοιτητές, επιστήμονες, ερευνητές και startuppers**, που επιθυμούν να γνωρίσουν την αναπτυσσόμενη τεχνολογική περιοχή και τα μυστικά που Διαστήματος, να έχουν μια μοναδική ευκαιρία δικτύωσης, να αξιοποιήσουν πρακτικά τη θεωρητική τους κατάρτιση δημιουργώντας πραγματικές λύσεις για υπαρκτά προβλήματα, και να οδηγηθούν ακόμη και στη δημιουργία της δικής τους επιχείρησης που θα φέρει επανάσταση στο διαστημικό τομέα στην Ελλάδα.

Οι συμμετέχοντες μπορούν να διαγωνιστούν σε **ομάδες μέχρι 6 ατόμων**. Πρέπει να είναι άτομα ηλικίας **18-40 ετών** και να είναι νόμιμοι κάτοικοι της ΕΕ. Οι συμμετέχοντες καλούνται να συμμετάσχουν στο διαγωνισμό με φυσική παρουσία αλλά είναι δυνατό κάποια μέλη της ομάδας να συνδεθούν διαδικτυακά.

**Οι ομάδες θα κερδίσουν βραβεία σε τοπικό και εθνικό επίπεδο**, επαγγελματική ανάπτυξη με διεπιστημονικές δεξιότητες, θα βελτιώσουν την τεχνογνωσία τους, θα μάθουν από έμπειρους μέντορες, και θα αποκτήσουν προβολή και αναγνώριση. *Οι νικήτριες ομάδες της πρώτης φάσης θα λάβουν εκτεταμένο mentoring από* [*EBAN*](https://www.eban.org/)*,* [*Fraunhofer*](https://www.ipk.fraunhofer.de/en.html)*,* [*LUISS*](https://www.luiss.edu/)*,* [*Amaldi*](https://www.fondazioneamaldi.it/en/)*,* [*F6S*](https://www.f6s.com/)*, κ.ά. και travel vouchers για τη συμμετοχή στον τελικό της Αθήνας.*

**Επιπλέον, οι 4 νικητές του τελικού θα κερδίσουν το μερίδιό τους στο έπαθλο των €6.000 και το** [**ENTREPRENEDU**](https://entreprenedu.eu/) **Venture Building Programme** (ένα πρόγραμμα επιτάχυνσης 60 ωρών). Σε όλους τους συμμετέχοντες θα προσφερθεί ένα **προσαρμοσμένο πρόγραμμα υποστήριξης από το** [**ESA BIC Greece**](https://www.esa-bic.gr/) (προετοιμασία προτάσεων για τη θερμοκοιτίδα) και ένα **4-μερο εντατικής επιχειρηματικής εκκίνησης από το πρόγραμμα** [**STARTAB**](https://startab.gr/).

**Παρακολουθήσετε το** **Warm-up Session** **στις** **25 Οκτωβρίου** **κάνοντας εγγραφή στο** <https://shorturl.at/jIP02>. **Υποβάλλετε αίτηση συμμετοχής έως** **τις** **31 Οκτωβρίου στο** <https://www.f6s.com/entreprenedu-hackthebusinessgreece/apply>.

Δείτε περισσότερες πληροφορίες για το διαγωνισμό στο <https://entreprenedu.eu/hackthebusinessgreece>.

**Φωτογραφίες υψηλής ανάλυσης:**

[HackTheBusiness](https://www.dropbox.com/sh/apa2ul7xhazeb28/AABNI2JHkncMCOJYrOLduFkEa?dl=0)

**Χρήσιμα Links Corallia:**

[Website](https://www.corallia.org/) | [Facebook](https://www.facebook.com/Corallia.org) | [Instagram](https://www.instagram.com/corallia.gr/) | [LinkedIn](https://www.linkedin.com/company/corallia/) | [Twitter](https://twitter.com/coralliaorg) | [YouTube](https://www.youtube.com/user/CoralliaGreece)

**Σχετικά με το Corallia**

Το Corallia είναι Μονάδα του Ερευνητικού Κέντρου Αθηνά και αποτελεί μη κερδοσκοπικό ΝΠΙΔ που επιτελεί κοινωφελείς αναπτυξιακούς σκοπούς. Το Corallia συστάθηκε το 2005 έχοντας ως όραμα μια Ελλάδα στην οποία «οι επιστήμες, η καινοτομία, η επιχειρηματικότητα και ο πολιτισμός θα ανθίσουν» και ειδικότερους στόχους τη διάδοση της κουλτούρας της «Χαράς της Δημιουργίας» και την ανάπτυξη υπηρεσιών και προϊόντων «Innovation Made in Greece». Για την επίτευξη του οραματικού του στόχου, το Corallia έχει αναπτύξει ένα ευρύ φάσμα δραστηριοτήτων με εστίαση στη(ν): ενίσχυση και διάδοση της καινοτομίας όλων των μορφών στον ιδιωτικό και δημόσιο τομέα, διαμόρφωση κλάδων τεχνολογιών αιχμής και ολοκληρωμένων αλυσίδων αξίας με συγκριτικό πλεονέκτημα, τόνωση των δεσμών βιομηχανίας, πανεπιστημίων, ερευνητικών κέντρων, δημόσιας διοίκησης και πολιτών, ανάπτυξη των εξαγωγών και βελτίωση της ανταγωνιστικότητας με ένα εξειδικευμένο πρόγραμμα εξωστρέφειας, δημιουργία και διατήρηση θέσεων εργασίας υψηλής εξειδίκευσης και αναστροφή της διαρροής του ανθρώπινου δυναμικού, παροχή πληροφόρησης, έμπνευσης και κατάρτισης κυρίως σε θέματα επιχειρηματικότητας και υψηλής τεχνολογίας και επένδυση στο ανθρώπινο κεφάλαιο που διαθέτει η χώρα και στην καλλιέργεια σχέσεων με τη διασπορά, δημιουργία ολοκληρωμένων δομών υποστήριξης νέων επίδοξων επιχειρηματιών και δυναμικών επιχειρήσεων με ολοκληρωμένες υπηρεσίες θερμοκοιτίδας και επιχειρηματικής επιτάχυνσης. Για την υλοποίηση των δράσεων του, το Corallia συνεργάζεται με πολλούς φορείς του ιδιωτικού και δημόσιου τομέα και με πάνω από 100 εθελοντές και εμπειρογνώμονες. Από τη δράση του έχουν ωφεληθεί άμεσα πάνω από 10.000 άνθρωποι ενώ οι έμμεσα ωφελούμενοι ξεπερνούν τους 100.000 πολίτες. 25.000 άτομα ακολουθούν τα κοινωνικά δίκτυα του Corallia. Περισσότερες πληροφορίες: [corallia.org](http://www.corallia.org)